רן נקש

רן נקש (נולד ב-3 ביולי 1978, חיפה) הוא מתאגרף ישראלי מקצועני.

ביוגרפיה
נקש החל להתאמן באמנויות לחימה כשהיה בן עשר. במקור התמחה באיגרוף תאילנדי ואף הגיע למקום השני בתחרות בינלאומית באמנות לחימה זו, שנערכה בתאילנד ב-1997. בזמן שירותו הסדיר בצה"ל שימש כמדריך קרב מגע. הוא המשיך לעסוק בהדרכת ענף זה גם לאחר שחרורו ובין השנים 2002–2007 שימש כראש יחידת קרב מגע במערכת בתי המשפט בישראל. החל מ-2007 הוא מתפקד כראש מדור קרב מגע בצה"ל.

נקש עבר הסבה לאיגרוף מקצועני ב-2006 והשתתף מאז ב-26 קרבות, שמתוכם ניצח ב-25, 18 בנוקאאוט. בזכות ניצחונותיו המרובים בנוקאאוט, שכמה מהם הושגו תוך שניות מעטות מתחילת הקרב, זכה לשם הזירה "Sweet Dreams".

בפברואר 2008 הופיע נקש בתוכנית Fight Quest  של ערוץ דיסקברי, שם הדגים טכניקות מאמנות הלחימה הישראלית קרב מגע.

ב-2 באפריל 2011 השתתף בקרב על חגורת אליפות העולם במשקל בינוני-כבד של התאחדות WBO מול המתאגרף הגרמני מרקו האק ובו הפסיד בנקודות בתום שנים-עשר סיבובים.

קישורים חיצוניים

כתבה על רן נקש באתר 'J-Grit.com' 
 אודי לוי, רן נקש ניצח בנוק-אאוט לאחר 50 שניות, 13 בספטמבר 2008, ONE
 יניב פישר, המתאגרף רן נקש עולה מדרגה בערב קרבות ענק, 27 במאי 2009, ONE
 דייוויד גרייזמן,  "Future Stars of David: Ran Nakash, Elad Shmouel of Israel",  6 בפברואר 2009, אתר 'BoxingScene.com'

הערות שוליים

ערכים שבהם תבנית אתר רשמי אינה מתאימה להוספה אוטומטית
מתאגרפים ישראלים
בוגרי תיכון עירוני א' (תל אביב)
ישראלים שנולדו ב-1978